Na temelju članka 20. i članak 42. Zakona o lokalnim porezima ( „Narodne novine“ br. 115/16, 101/17, 114/22, 114/23 i 152/24, u daljnjem tekstu: Zakon), članka 35. Zakona o lokalnoj i područnoj (regionalnoj) samoupravi ( „Narodne novine“ br. 33/01, 60/01 - vjerodostojno tumačenje, 129/05, 109/07, 125/08, 36/09, 36/09, 150/11, 144/12 , 19/13, 137/15 - ispravak , 123/17, 98/19, 144/20) i članka 29. Statuta Općine Donji Andrijevci („Službeni vjesnik Brodsko-posavske županije“ broj 8/21 i 17/22), Općinsko vijeće Općine Donji Andrijevci na xx. sjednici održanoj dana x.x.2025. godine, donosi

**ODLUKU O IZMJENAMA ODLUKE**

**O POREZIMA OPĆINE DONJI ANDRIJEVCI**

**Članak 1.**

U Odluci o porezima Općine Donji Andrijevci („Službeni vjesnik Brodsko-posavske županije“ broj 38/23) u članku 1. riječi *''visina poreza na kuće za odmor''* zamjenjuju se riječima *''visina poreza na nekretnine''.*

Članak 2.

U članku 2. stavak 1. točka 2. riječi ''porez na kuće za odmor'' zamjenjuju se riječima ''porez na nekretnine''.

Članak 3.

Naziv odjeljka iznad članka 5. mijenja se i glasi: IV. Porez na nekretnine.

Članak 4.

Članak 5. mijenja se i glasi:

»Porez na nekretnine na području Općine Donji Andrijevci plaća se u visini od 1,00 eura /m2 korisne površine kuće za odmor.«.

Članak 5.

Postupci utvrđivanja poreza započeti po odredbama Odluke o porezima Općine Donji Andrijevci („Službeni vjesnik Brodsko-posavske županije“ broj 38/23) koji nisu dovršeni do stupanja na snagu ove Odluke, dovršit će se prema odredbama Odluke o općinskim porezima Općine Donji Andrijevci („Službeni vjesnik Brodsko-posavske županije“ broj 38/23), ako nije u suprotnosti sa Zakonom o lokalnim porezima.

Članak 6.

Ova Odluka stupa na snagu osmi dan od dana objave, a objavit će se u „Službenom vjesniku Brodsko-posavske županije“.

**OPĆINSKO VIJEĆE**

**OPĆINE DONJI ANDRIJEVCI**

**PREDSJEDNIK**

Marin Degmečić

KLASA:

URBROJ:

Donji Andrijevci, x.x.2025

DOSTAVITI:

1. „Službeni vjesnik Brodsko-posavske županije“
2. Urednik Internet stranice Općine Donji Andrijevci www.donjiandrijevci.hr
3. Ministarstvo financija, Porezna uprava, Područni ured Slavonski Brod
4. Jedinstveni upravni odjel općine - računovodstvo
5. Općinski načelnik
6. Pismohrana, ovdje

**Obrazloženje i pravna osnova za donošenje akta**

Člankom 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) propisano je da predstavničko tijelo donosi statut jedinice lokalne, odnosno područne (regionalne) samouprave, donosi odluke i druge opće akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave, osniva radna tijela, bira i razrješuje članove tih tijela te bira, imenuje i razrješuje i druge osobe određene zakonom, drugim propisom ili statutom, uređuje ustrojstvo i djelokrug upravnih tijela jedinice lokalne, odnosno područne (regionalne) samouprave, osniva javne ustanove i druge pravne osobe za obavljanje gospodarskih, društvenih, komunalnih i drugih djelatnosti od interesa za jedinicu lokalne, odnosno područne (regionalne) samouprave i obavlja i druge poslove koji su zakonom ili drugim propisom stavljeni u djelokrug predstavničkog tijela.

Člankom 29. Statuta općine Donji Andrijevci („Službeni vjesnik Brodsko-posavske županije“ broj 8/21 i 17/22), propisano je da Općinsko vijeće donosi odluke.

Člankom 20. Zakona o izmjenama i dopuni Zakona o lokalnim porezima („Narodne novine“ broj 152/24) propisana je dužnost jedinica lokalne samouprave uvođenja poreza na nekretnine. Porez na nekretnine plaća se godišnje od 0,60 do 8,00 eura/m² korisne površine nekretnine, određene propisom kojim se uređuju uvjeti i mjerila za izračun zaštićene najamnine. Visinu poreza na nekretnine u granicama određenim stavkom 1. ovoga članka predstavničko tijelo jedinice lokalne samouprave propisuje svojom odlukom. Ako predstavničko tijelo jedinice lokalne samouprave svojom odlukom ne propiše visinu poreza na nekretnine, porez se određuje u iznosu od 0,60 eura/m² korisne površine nekretnina. Odluku su jedinice lokalne samouprave dužne su uskladiti s odredbama Zakona te je dostaviti Poreznoj upravi najkasnije do 28. veljače 2025. za primjenu tijekom 2025. godine. Za jedinice lokalne samouprave koje su svojim odlukama propisale visinu poreza na kuće za odmor primjenjivu u 2024. godini, a do 28. veljače 2025. godine ne usklade svoje odluke, za potrebe utvrđivanja i naplate poreza na nekretnine smatrat će se da je donesena odluka o visini poreza na nekretnine, a u visini poreza na kuće za odmor utvrđenom prema tim odlukama.

Porezna uprava nadležno je porezno tijelo za utvrđivanje i naplatu poreza na nekretnine. Jedinica lokalne samouprave može propisati visinu poreza na nekretnine ovisno o mjestu, ulici, naselju ili zoni gdje se nekretnina nalazi.

Jedinica lokalne samouprave može propisati da će se visina poreza utvrđena stavkom 5. ovoga članka uvećati ovisno o drugim kriterijima koji utječu na vrijednost nekretnine kao što je starost nekretnine i prisutnost sadržaja koji povećavaju vrijednost nekretnine te oslobođenje od poreza na nekretnine socijalno ugroženih građana.

Navedenim izmjenama propisano je što se smatra nekretninom, kada se porez na nekretnine ne plaća i druge relevantne odredbe za utvrđivanje poreza na nekretnine.

Porez na nekretnine lokalni je porez čiji se prihod dijeli:

* 80 % udio jedinice lokalne samouprave na čijem se području nekretnina nalazi
* 20 % udio jedinice područne (regionalne) samouprave na čijem se području nekretnina nalazi.

Slijedom navedenog, predložena je navedena odluka.